અમદાવાદની વાણી જાની નામની યુવતીને પણ આવો જ ખરાબ અનુભવ થયો હતો. વાણી તેના પેટીએમ ઈ-વૉલેટમાં રૂ.પ૦૦ જમા કરાવતી હતી, પરંતુ સર્વર ડાઉન હોવાના લીધે કોઈ કારણસર ઈ-વૉલેટમાં પૈસા જમા થયા નહીં અને બેંકમાંથી પૈસા ડેબિટ થઈ ગયા. વાણી કહે છે, “આ અંગે બેંકને ફરિયાદ કરવી કે પેટીએમને તે મૂંઝવણ અનુભવાઈ. આ અનુભવ પછી પેટીએમ ઉપરથી વિશ્વાસ ઊઠી ગયો છે. હવે પેટીએમને બદલે જરૂરી સમયે કાર્ડ સ્વાઇપકરાવું છું.”